als_Latn dik_Latn nus_Latn
Pothuasje çdo ditë media të ndryshme denoncojnë mallra jashtë cilësie, apo të skaduara, me miza apo edhe produkte false. Rasti që ‘JOQ’ ka denoncuar kësaj here lidhet me djathin e mykur “Happy Cow”, që përgjithësisht konsumohet edhe nga fëmijët. “Përshëndetje JOQ! Meqë këtu është kutia më e sigurtë e ankesave dhe denoncimeve, dua të shpreh një denoncim lidhur me një produkt që thuajse të gjithë e përdorim, djathi bebe.
Bleva mbrëmë një nga këto djathëra të kompanisë “Happy Cow”, por vetëm “happy” që nuk ishte kur e hapa. Në brendësi të djathit kishte myk, anipse data e skadencës akoma nuk i ka ardhur. E ktheva në supermarket më bënë me dije që me të gjithë klientët e kishin pasur këtë problem me djathin “Happy Cow”. Nuk dua t’i bëj anti-reklamë apo diçka të tillë thjesht jemi lodhur nga produktet e pakontrolluara, ne jemi njerëz more jo kavie eksperimentale, por faji është i joni që sillemi si të tillë, gjithmonë durojmë deri sa na vjen shpirti majë hundës”, shkruan qytetarja.
als_Latn als_Latn